David Mamet

David Alan Mamet (født 30. november 1947 i Chicago i Illinois) er en amerikansk dramatiker, forfatter, essayist og filmregissør.

Bakgrunn  
David Mamet har først og fremst virket som dramatiker, blant annet som en av grunnleggerne av Atlantic Theater Company i New York på midten av 1980-tallet, men i tillegg til drama, romaner, film-, tv-seriemanus og essayistikk har David Mamet også utgitt barnelitteratur, sakprosa, blogginnlegg (The Huffington Post), lyrikk og andre genreoverskridende verk. Innenfor et vidt tematisk spenn går noen sentrale tema igjen: kjønn og maskulinitet, jødisk selvhat og antisemittisme, «lærer-elev»-forhold, spill og svindel, individ og identitet. Mamet oppgir Theodore Dreiser som sitt forbilde som romanforfatter med sosialrealistiske tema fra Chicago. 

Innen teater er Harold Pinter og Samuel Beckett blant inspirasjonskildene, men som skolert dramatiker oppgir David Mamet ofte Aristoteles' Poetikken som sitt drama-teoretiske forbilde, med vekt på dialog og språk som karakterskapende faktor. Klassisk retorikk er også noe han har vært opptatt av både i dramateori og essays. Han drar ellers veksler på et vidt utvalg av litterære, filosofiske og sosiologiske forelegg, og i sistnevnte kategori for eksempel den norsk-amerikanske Thorstein Veblens Theory of The Leisure Class. Skuespillet Glengarry Glen Ross har blitt sammenlignet med Arthur Millers En handelsreisendes død (Death of a Salesman). Han lar ofte sine karakterer spille ut replikker og kontroversielle tema ved hjelp av et til tider profant språk som likevel kjennetegnes av en sterk dramatisk og rytmisk karakter.

Han er kjent for sitt hat/elsk-forhold til Hollywood og har gitt uttrykk for en kritisk holdning til den spekulative siden av filmindustrien, men har også skrevet flere film- og skuespillerteoretiske essays, filmmanus både under eget navn og pseudonym ("Richard Weisz"), i tillegg til manus til en rekke egenregisserte filmer. 

Mamet har uttrykt skepsis mot dekonstruksjon, poststrukturalisme og overdreven intellektualisering av kunst, litteratur og drama. Ironisk, hevder mange, da han selv er svært opptatt av og gjerne teoretiserer over egen og andres kunst. Samlet sett utgjør hans produksjon en genremessig variasjon som etterhvert anerkjennes som en imponerende allsidighet fra en klassisk skolert fornyer av moderne drama, litteratur og film som går sine egne veier.

Drama 
 Lakeboat
 The Duck Variations
 Sexual Perversity in Chicago
 Squirrels
 Reunion
 The Water Engine
 A Life in the Theatre
 Revenge of the Space Pandas, or Binky Rudich and the Two-Speed Clock
 American Buffalo
 The Woods
 The Blue Hour
 Edmond
 Glengarry Glen Ross 
 The Shawl
 Speed-the-Plow
 Bobby Gould in Hell
 Oleanna 
 The Cryptogram
 The Old Neighborhood
 Boston Marrigage
 Faustus
 Keep Your Pantheon
 November
 Race
 School
David Mamet ble nominert til Tony Award for teaterstykkene Glengarry Glen Ross i 1984 og for Speed-the-Plow i 1988.

Norske oppsetninger: 
 Oleanna, Trøndelag Teater 1994, Den Nationale Scene 1994, Teatret Vårt 2000. Speed The Plow, Det Norske Teatret
/ Utan Filter, Regi Odd Christian Hagen, Roller: Reidar Sørensen, Nina Woxholt, Ingrid Jørgensen

Film 
Manus og regi ved David Mamet (ikke uttømmende liste): 
 Redbelt
 Spartan
 The Spanish Prisoner 
 The Winslow Boy
 Homicide
 Things Change
 House of Games

Filmmanus av David Mamet (ikke uttømmende liste):
 State and Main
 Heist
 Hannibal
 Ronin 
 Wag the Dog
 Rivalene (The Edge)
 Hoffa We're No Angels De ubestikkelige (The Untouchables)
 Dommen (The Verdict)
 The Postman Always Rings TwiceFor filmmanus ble han nominert til Oscar for Dommen i 1982  og for Wag the Dog i 1997.

 Romaner 
 The Village The Old Religion Wilson: A Consideration of the Sources Essayistikk og annet 

 Writing in Restaurants On Directing Film Editing Bambi Vs. Godzilla: On the Nature, Purpose, and Practice of the Movie Business True and False: Heresy and Common Sense for the Actor''

Referanser

Eksterne lenker 
 
 David Mamet i Scenewebarkivet
The David Mamet Society: https://web.archive.org/web/20090902144150/http://mamet.eserver.org/
 

Dramatikere fra USA
Regissører fra USA
Pulitzer-vinnere innen drama
Personer fra Chicago